Collaborating with Microsoft Teams

študijný program

V tomto študijnom programe sa naučíte mnoho zručností, ktoré môžete využiť pri každodennom využívaní aplikácie Microsoft Teams.

Celý program sa začína so všeobecnými informáciami o aplikácii. Hneď v prvom module sa dozviete, čo je to Microsoft Teams a ako a kedy vám môže byť užitočný. Zistíte, že vďaka jednej aplikácii ste schopní pracovať ako jeden tím, nech ste ako jednotlivci kdekoľvek. Všetky potrebné správy, či súbory budú uložené na jednom mieste.

Druhý modul obsahuje jednoduchý návod, ako si vo veciach spraviť poriadok a mať ich prehľadné. Prevedie vás celým procesom vytvárania a nastavovania si svojho tímu podľa osobných preferencií. Oboznámi vás so všetkými možnosťami, ktoré viete nastaviť, aby mali členovia vášho tímu čo najjednoduchší prístup k veciam, s ktorými potrebujú práve pracovať.

Keď sa už viete orientovať v aplikácii a spravovať svoje tímy, je čas sa posunúť ďalej. Tretí modul vám ukáže ďalšie funkcie, vďaka ktorým budete ešte zručnejší. Dozviete sa, ako uskutočňovať a plánovať hovory, zdieľať súbory, prioritizovať kanály a čety, či dokonca ako si môžete nastaviť typ upozornení, ktoré chcete prijímať.

V štvrtom a zároveň poslednom module sa naučíte, ako efektívne viete využiť skupinové miestnosti a aké všetky možnosti ponúkajú živé podujatia. Na konci každého modulu je krátky test, ktorý preverí, čo všetko ste si z daného modulu zapamätali.